અત્યારની વાત કરીએ તો બોલિવૂડમાં દેશી હીરોની સ્ટોરીનો સમય ચાલી રહ્યો છે.દર્શકો પણ પોતાની સંસ્કૃતિ, અને હીરોની ગૌરવગાથા જોવાનું પસંદ કરી રહ્યા છે. કલંક, શમશેરા, મણિકર્ણિકા, ગોલ્ડ, આ ફિલ્મો આવી જ ગાથા રજૂ કરે છે. આ ફિલ્મો મોટા બજેટની અને સ્ટાર કાસ્ટિંગ પણ સારા છે. માટે દર્શકોને આ ફિલ્મો સિનેમાઘર સુધી ચોક્કસથી દોરી જશે. આવી ફિલ્મો બનવા પાછળનો એક ટ્રેન્ડ એ પણ છે કે આજના દર્શકોનો ટેસ્ટ થોડો બદલાયો છે. બાયોપિક અને પોતાના દેશની સંસ્કૃતિને રજૂ કરતી ફિલ્મો લોકોને વધુ પસંદ આવી રહી છે. આ ઉપરાંત મહત્ત્વની વાત એ છે કે આપણા દેશમાં સ્ટારની કમી નથી. સાથે જ સંસ્કૃતિની પણ કમી નથી. જેટલી બનાવવી હોય તેટલી ફિલ્મ બનાવી શકાય છે. જેના કારણે ફિલ્મોનું મટીરિયલ સહેલાઈથી મળી રહે છે. દર્શકો અને નિર્માતા બંનેનું કામ ચાલી રહે છે.